نادر جلال

نادر جلال ، مخرج مصري، اتولد فى سنة 1941. اخد بكالوريوس التجارة فى سنة 1963 بعدين تلاه بدبلوم قسم الإخراج من المعهد العالى للسينما فى سنة 1964. عمل نادر جلال كممثل خلال فترة دراسته بعدين عمل كمساعد مخرج لحد أواخر الستينات، بعدين تولى مسئولية الإخراج من سنة 1971، قدم أول فيلم له كمخرج سنة 1972.

والده الفنان احمد جلال، ووالدته الفنانة مارى كوينى ، اخرج الكتير من الأفلام اللى كان ينتمى لقالب الإثارة والحركة، من بينها: (بطل من ورق، مهمة فى تل أبيب، جزيرة الشيطان، الإرهابي، 48 ساعة فى اسرائيل)، ومن سنة 2003 تفرغ نادر جلال للإخراج التليفزيوني، وقدم مسلسلات (عباس الأبيض فى اليوم الأسود، أماكن فى القلب، عابد كرمان، كيكا على العالي). توفى فى سنة 2014 عن عمر 73 سنه.

تصنيف:مواليد 1941
تصنيف:وفيات 2014
تصنيف:مخرجين مصريين
تصنيف:مصريين لبنانيين
تصنيف:سينما مصريه